LidanRubinov/Halacha-QA huggingface dataset:
שאלה: איך להתכונן לפגישות ומציאת זיווג? - המלצות לספרים: רציתי לשאול אם אתם מכירים ספר שכדי לקרוא אותו כהכנה ליציאה לפגישות ולמציאת הזיווג? שמעתי על הספר ".ולחתונה" -של הרב אבנר קוואס. אתם מכירים עוד ספרים מומלץ?
תשובה: לק"י לשואלת היקרה! מזל טוב! השאלה שלך היא שאלה נפלאה! לא רק בגלל השאלה עצמה, אלא גם בגלל מה שמאחוריה. את בוחרת להכין את עצמך למה שלקראתך. את רוצה לצאת לפגישות ולמצוא את זיווגך מתוך רצון עמוק להיות מוכנה. לא מוכנה רק פיזית ובגיל, אלא גם נפשית. לא רק נפשית ברובד הפשוט של מוכנה לצאת, אלא להיות מוכנה להיפגש באמת עם עוד נשמה. למצוא את הנשמה אליה את תבחרי להיקשר. למצוא את הנשמה שאיתה את תרצי לבנות את ביתך. את גם רוצה לדעת איך להיפגש עם אותה נשמה ואיך לבנות יחד בנין. בנין שעל פניו נראה קל, אבל בנין שהוא דורש הרבה שיתוף פעולה לבין בחיר ליבך. אז אחרי כל ההקדמה הזאת, מה ההמלצות? יש שני רבדים של המלצות. האחד, עבודת המידות הן בהכרת המידות שלך והן לעבוד על המידות כדי לקבל מישהו אחר לתוך חייך. הרי בהכנה הזאת זה לקראת בנין בית, בנין עדי עד, ולזה אנחנו מתכוננים. השני, ספרים שנוגעים ספציפית בזוגיות עצמה. 1. עבודת המידות יש ספרים רבים על הנושא, ביניהם: מסילת ישרים, אורחות חיים להרא"ש, תיקון מידות הנפש, אורחות צדיקים, פלא יועץ ועוד. כמובן, יש עוד לא מעט ספרים אך זו רק הצעה. 2. זוגיות מבחנית ספרים על הזוגיות עצמה יש את הספר "איש ואשה" של הרב קנוהל שבהתחלה יש לו שער שנוגע במהות של זוגיות והזוגיות עצמה. כמו כן יש את "שכינה ביניהם" של הרב בלייכר. תוכלי לעיין גם בספריו של הרב יוסף אליהו "סוד הנישואין" ו"מקדש החיים" של הרב דב ברקוביץ. הספרים הללו שונים מעט מהסגנון של ".ולחתונה" של הרב קוואס. אני מאמין שגם תוכלי למצוא דברים בתוך "חכמת נשים" של הרב ארוש (אך אני אומר את זה כהשערה כי זה ספר שמיועד לנשים שלא קראתי, אך ברור לי שהיא תחזק אותך לאור היכרות עם ספרים אחרים שלו). כמו כן, ניתן למצוא שיעורים באתרים שונים על ידי חיפושים כגון: "זוגיות שיעור" או "זיגויות (שם הרב)" וכד. יש שיעורים באתר מכון מאיר, ישיבה, בנין שלם ועוד. ברור שיש עוד לא מעט חומר. מקווה שעל ידי הדברים נתנו לא מעט כיוון מבחינת חיפוש. אם זה לא סגנון הספרים שאת מחפשת, זה ר גמור, רק נשמח לדעת ולכוון אותך על פי רוחך. מי יתן ובעתו ובזמנו תמצאי את זיווגך, בלי הרבה קשיים, ותזכו לבנות בית נאמן בישראל מלא קדושה וטהרה. בית שמאיר את אור ה  בעולם. בנין עדי עד אי"ה! הרבה הצלחה וישר כח גדול, נתנאל netanelweil gmail.com
שאלה: בקשת הריון תאומות: ב"ה יש לנו 2 בנים בגילאים 9 חוד ובן בגיל 3. תמיד היה לי חלום שאלד תאומים או תאומות. ביקשתי בשני ההריונות הראשונים מהקב"ה לזכות ב2 בנים תאומים אבל בסוף זכיתי כל אחד בנפרד! אני מודה לה!! אך החלום שלי עדיין לא פג ולא התייאשתי האם מותר לי להמשיך לבקש מה שישלח לי בהריון הבא תאומות?? האם ה ישמח שיתפלל על כך או שאני תוהה לעצמי : או שלא מגיע לי לקבל בהריון אחד זוג, או שעדיין לא הגיעה השעה ולכן אולי בהריון הבא כן אזכה? ב מראש! אני מודה לה על הכל! אבל בכל זאת. אני משתוקקת לתאומות. :-)
תשובה: אפשר שתתפללי שתזכי ללדת תאומות. אם התפילה באה מרצון פנימי כן, ומתוך הכרה כי אין ריבונו של עולם "חייב" לשמוע לתפילה, ותפילות שאינן נראות בעיניו - אינן מתקבלות. זו הסיבה שאין אנו אומרים "כל שנבקש לו יהי", אלא "שימלא ד  משאלות לבנו לטובה". רק אם זה לטובה - שתפילתנו תבקש, וגם אז - ריבונו של עולם שומע תפילה אך לא תמיד מגשימה. ושמחה
שאלה: טלטול בשבת: כיצד עלי לנהוג בחפצים שהובאו אלי מתוך הפרה של דיני הטלטול בשבת?
תשובה: לא להשתמש בהם בשבת, אולם לאחר השבת - אין כל מניעה.
שאלה: חרקים בענבים: לרבנים החשובים. תודתי נתונה לכם. מאז שהיכרתי את כושרות אני מפנה אליכם את כל שאלותיי ושמחתי רבה על כי אני אוכל מאכלים כשרים בבודאי. לשאלתי: ראיתי שפורסמה תשובה בסוף חודש סיוון בה עניתם לשאלת השואל על נגיעות של חרקים בענבים, שאתם עומדים לערוך בדיקה בימים הקרובים, ורציתי לברר האם הבדיקה כבר נעשתה, מהם תוצאותיה כמה יסודית היא הייתה (באלו סוגים של ענבים), והאם בעץ שגדל בבית יש שכיחות נמוכה יותר מעץ הגדל בשדה שם יש משיכה לחרקים בגלל הכמות הגדולה של העצים?!
תשובה: בדקנו כמה סוגים, והתוצאות היו כאשתקד. לכן ההדרכה נשארה כמו שנה שעברה עם שינוי אחד- שניתן להשרות בלי מי סבון. התוצאות: נמצא כי יש שכיחות גבוהה של חרקים על הענבים ועל הגבעולים. אשר על כן: 1. יש להשרות את הענבים במים למשך כ- 3 דקות. 2. לשטוף היטב את האשכול תחת זרם מים חיים. 3. לפני האכילה יש לבדוק שהענב שלם וסגור. ואין בו מקום רך או ממוסמס או רקבון או נקודות שחור או חום בקוטר מילימטר או יותר וניכר שנמשך ממנו מחילה לבפנים ואז ישנו חשש לתולעים בתוך הפרי ואין לאכולו.
שאלה: הליכה להופעה השבוע : 1)האם מותר לי שבוע הבא ללכת להופעה של נגנים וזמר לפני י"ז בתמוז? אני אשכנזי 2)האם מותר לי שבוע הבא ללכת להופעה של נגנים וזמר אחרי י"ז בתמוז? אני אשכנזי 3)האם מותר לי ביום שני בערב שזה ליל י"ז בתמוז ללכת להופעה של נגנים וזמר? אני אשכנזי 4)האם יש בתשובות לשאלה 1,לשאלה 2 ולשאלה 3 הבדל בין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב יום טוב ושבת
תשובה: אין שום איסור ללכת לפני יז בתמוז. בליל י"ז בתמוז - יש שיטות שרואות את יום התענית כמתחיל כבר בלילה (למרות שלא צמים עדיין אבל זה כבר מוגדר כיום התענית), ולא זו בלבד, אלא שימי בין המצרים התחילו. על כן, נראה לי לא נכון ללכת להופעה בלילה זה.
שאלה: ימי בין המצרים: מה מקור המנהג (לאשכנזים) לאיסור תספורת וגילוח החל מי"ז בתמוז ואיסור אכילת בשר ושתיית יין החל מר"ח אב?
תשובה: לך, האבלות על החורבן היתה צריכה להיות כולה, כל השנה. ואכן כך פוסק השולחן ערוך שלא לשמוע מוסיקה של רשות מחורבן בית המקדש - ואנו נוהגים להקל כמו הרמ"א ומתחיל בכך רק מ יז בתמוז - כחודש לפני החורבן. השולחן ערוך מזכיר מנהג לצום בכל הימים בכל שלושת השבועות. כך גם נהגו בארצות אירופה שלא להסתפר בתקופה זו (ולענ"ד לענין תספורת השיער גם אנו הספרדים צריכים לנהוג כך בימינו שכן אצלנו המנהג הוא להסתפר לעיתים רחוקות, בהפרש של 30 יום, ולכן אין לספר את השיער באופן מקצועי בימים אלו. איסור אכילת בשר ושתיית יין מר"ח אב הוא גם לספרדים ורק חלק מהם, בעיקר אלו שמקפידים לאכול בשר בכל ראש חודש, לכבוד ר"ח, מקילים ביום ר"ח עצמו. ובציפיה לישועה דוד לוי 098987548
שאלה: גאולה ותשובה: א. כיצד פוסק הרמב"ם שאין ישראל נגאלין אלא בתשובה למרות שבגמ כתוב ששתיק ר אליעזר? ב. ראיתי את דברי הכס"מ, אבל כיצד אפשר להסביר שזה הפשט ברמב"ם אין ישראל נגאלין אלא (!!) בתשובה! לומר שהכוונה כאן היא רק שתשובה מקרבת את הגאולה נראה לכאו שאין זה פשט כלל! ג. ומה נענה לדברי מהרש"א שלשיטתו לכו"ע גאולה תלויה בתשובה, שהרי גם ר יהושוע מעמיד להם מלך רשע כהמן ושבין למוטב וכו?! ושבת
תשובה: א. בתורה, דברים ל  פסוק ב  מפורש שתהיה תשובה ואח"כ גאולה. ב. מאחר שר  אליעזר לא הביא מכאן אסמכתא לשיטתו, ברור שגם ר  יהושע מודה. ג. לכן מפרש הרמב"ם, שזו תשובה בסיסית, וכ"ע מודים בה. נחלקו על תשובה גמורה, לשמור תורה ומצוות. ד. בצד הגמרא, מובאת גירסת הירושלמי. גירסתנו, אלא הקב"ה וכו. התיקון: אלר"א הקב"ה וכו. כלומר: אמר לו ר  אליעזר, הקב"ה וכו. א"כ, לר  יהושע, גם בלי תשובה שלימה נגאלים. ה. המעיין ברמבם יראה, שיש תשובה המקרבת, ויש בי תדבק. שתי רמות תשובה. מקוה שכתבתי ברור דיו. הרב אליקים לבנון www.yelm.co.il
שאלה: עשב שעורה: רציתי לשאול לגבי כשרות של כדורים של עשב שעורה המיוצרים בחו"ל האם צריך לחשוש לכך שמעורבים בייצור חומרים שונים המוצר אמור להיות מוצר בריאותי, וטבעי.
תשובה: מוצר בריאות אין דינו כתרופה ולכן צריך הכשר. יתכן שמעורבים בו חומרים נוספים והם יהיו רשומים ברכיבים. באופן כללי כל טבליה מכילה חומר שמגבש אותה להיות טבליה ובהרבה מקרים החומר עשוי מחלב גוי. קפסולות עלולות להיות עשויות מג לטין מן החי. ויש פוסקים שמתירים בכל זה כי אין בדברים הללו לא הנאה של טעם טעים ולא כזית של איסור.
שאלה: שינוי שם משפחה: כבוד הרב שלמה בן אליהו, שאלתי היא לגבי שינוי שם משפחה,כיום אני נושא שם משפחה גלותי, סינואני ברצוני לשנותו לשם עברי יותר כמו סיוון. (הכי קרוב לשם המשפחה הנוכחי שלי) האם זה שם משפחה טוב סיוון? האם יש משהו נוסף שאני צריך לבדוק בקשר לשינוי? דוד
תשובה: שם משפחה אפשר לשנות בהסכמה של ההורים. סיוון- זה שם משפחה טוב. אין זה כמו שינוי שמו הפרטי של האדם שיש משמעות רבה לשינוי שם זה. ברכה והצלחה
שאלה: טבעת שחבר שלי קנה לי: אומנם אני לא דתייה לגמרי אבל אני מכבדת מאוד את היהדות והדת ושומרת כמה שיותר. אני בת 19 ויש לי חבר בגילי. חבר שלי קנה לי טבעת כסף פשוטה כמתנה. חברה אמרה לי שזה נחשב האירוסים או משהו כזה ואני רוצה להבין מה פשר הדבר. הוא קנה לי את הטבעת בתור מתנה ליום ההולדת ולא מתוך מטרה מסוימת. האם יש בעיה בכך?
תשובה: את יכולה לקבל ולענוד את הטבעת- אין בזה שום בעיה. נוהגים כיום לקדש אישה בטבעת- בפני 2 עדים, אולם מכיון שהוא נתן לך את הטבעת שלא על דעת לקדש אותך, וגם דעתך אינה להתקדש לו כעת- אין בזה שום בעיה. לפני האירוסין והחתונה- כדאי שתלכו יחד לקנות את הטבעות, כדי שהטבעות ימצאו חן בעיני שניכם. ברכה והצלחה בכל
שאלה: קורס צלילה- נפרד?: הרב! אני רוצה לעשות קורס צלילה אבל הבעיה היא שיש קורס צלילה נפרד רק באילת ואני לא אגיע לשם בזמן הקרוב אז אני רוצה לעשות בהרצליה אבל שם אין נפרד אבל צריך בכלל נפרד? כי: א. לא בטוח שיהיה בנות בכלל ב. גם אם יהיה בנות הם יהיו בחליפת צלילה סגורה לגמרי ג. ראיתי איפשהו שהבעיה היא בכניסה למים שאז צריך לעבור בחוף אבל איפה שאני רוצה זה חוף מיוחד לצלילה אז אין בעיה של צניעות ד. אני רוצה ללכת עם חבר שאז הוא ישמור עלי שאני לא אסתכל על דברים שאני לא אמור להסתכל. אז יש עדיין בעיה?
תשובה: לשואל אין ללכת לקורס צלילה מעורב. חליפת צלילה שצמודה לגוף לגמרי, אינה בגד צנוע. החוף אינו מקום צנוע. הצוללים מורידים ולובשים את החליפה על החוף. ובכלל, הלכות צניעות חשובות דיין בשביל לוותר על הקורס או להתאמץ ולהגיע לאילת. אפשרות נוספת היא לחפש חברים נוספים ולהשיג קורס נפרד במרכז, שיצא מחוף נפרד. אפי קיציס
שאלה: אבלות על אם: לרב. כיצד עלי לנהוג,?אני בשנת אבל על אימי,עברו 7 חודשים מאז ניפטרה,האם בשעת הדחק מותר לקנות בגדים חדשים,ולתת למשהו לחדשם?כשאימי נפטרה הייתי אחרי לידה,ומאז ירדתי כ15 קג הרבה מהבגדים לא מתאימים לי יותר,ביום חול אני אכשהו מסתדרת,הבעיה היא בשבת.וזה גורם לי צער כיצד לנהוג?ובקרוב לבננו יש ברמצווה,האם מותר לקנות בגד לשבת בר מצווה? ובשורות טובות
תשובה: אם יש צורך אמיתי, אפשר לקנות ולהציע למישהו אחר לחדש אותם עייני בשתי תשובות מפורטות
שאלה: תירס ותירס גמדי: האם ישנה בעיה שעלולה להיות (מבחינת חרקים ו או בישולי גויים) בתירס ובתירס גמדי? השאלה מתייחסת גם למוצרים מקופסת שימורים וגם למוצרים קפואים.
תשובה: בגרגרי תירס- אין חשש חרקים, כי הגרגרים עוברים שטיפות יסודיות. תירס גמדי- אין חשש חרקים בכלל. בישול גוי-בהכשרי מהדרין אין חשש.
שאלה: הלכות הנוגעות למחנה: לכבוד הרב, אני טס השבוע למחנה דתי בארה ב לתקופה של כחודש ורציתי ךדעת האם ישנם הלכות מסויימות שעליי להיות מודע להם בהיותי שם. אני מתכוון יותר לצד של הלכות שבת וכו. שאלה: בהיותי במחנה מה דיני לגבי נרות שבת? האם עליי להדליק? האם אני יוצא בנרות השבת שיודלקו בביתי? ושבוע טוב, רועי
תשובה: רועי הדלקת נרות נועדה להאיר את המקום בו נמצאים בליל שבת, ובעיקר במקום האוכל. האור מוסיף שמחה ועונג. לכן, אם אינך בבית אתה צריך להדליק נרות, ואינך יוצא בנרות שמדליקים בביתך. עם זאת, אם במחנה ישנן בנות אחרות המדליקות נרות בחדר האוכל   אינך צריך להדליק בעצמך, ואתה יוצא בהדלקת הנרות שלהן.
שאלה: חתונה לא תופסת: לרב! אם אני משחק כאילו אני מתחתן שכול הרואים אותה יודעים שזה משחק והצגה וזה לא באמת חתונה ובהצגה אתה מביא טבעת ומקדש(חלק מההצגה) זה לא נחשב נישואים נכון? (זאת שאלה פרנואידית שאני רוצה להיות בטוח בה.) תוכן התשובה: לך חס וחלילה!!! זו חתונה לכל דבר והחברה תצטרך לקבל ממך גט תחשב לגרושה, תהיה אסורה לכהן כל ימי חייה ועוד. אסור באיסור מוחלט לערוך קידושי שחוק לגבי השאלה ששאלתי זה היה משחק וזה היה שהייתי גם קטן בן איזה 9 שאפילו לא הבנתי,ו"החתונה" היה אם בן אחר שכאילו היתחפש לבחורה.עדיין זה תופס?(הרי אי אפשר להיתחתן לפי ההלכה אם בן.)(ואני רוצה לפרט שזה גם לא בדיוק היה הצגה זה היה בפורים שכאילו כול שנה נהגו בבית ספר שלי לעשות כמו מערב פרוע בכיתה או דברים כאלה ושהייתי קטן עשו גם פעם אחת חתונה ואני הייתי החתן.וזה היה בנוכחות הרב שלי שאישר את זה לפי מה שאני זוכר אבל אני שואל את הרב כי בכול זאת אולי הרב שלי לא ידע.)
תשובה: לך חס וחלילה!!! בדברים כאלו אין שום משחק! לפי ההלכה אתה מבוגר, ככל אדם מעל גיל 13", והקידושין שלך תופסים. לצערי ראיתי אנשים שהגיעו לשלב החתונה ועולמם נחרב בגלל משחק ילדות כזה. זו חתונה לכל דבר והחברה תצטרך לקבל ממך  גט  בבית דין רבני ותחשב לגרושה, תהיה אסורה לכהן כל ימי חייה ועוד. גם לך זה יחשב שאתה נשוי לפי ההלכה אסור באיסור מוחלט לערוך קידושי שחוק זהירות דוד לוי 098987548
שאלה: קביעת מזוזה: הדירה בה אני גרה מחולקת לשני חלקים אזור אחד כולל מטבח, פינת אוכל וסלון ואז עוברים דרך פתח שלם בצורת ח למסדרון שממנו יוצאים שירותים, אמבטיה ושני חדרי שינה שמתוך אחד מהם יוצאים למרפסת עבודה. השאלה האם על הפתח הנ"ל צריך לשים מזוזה ואם כן איפה? מימין כשעוברים מהסלון למסדרון או מימין כשעוברים מהמסדרון לסלון.
תשובה: א. מהתיאור המופיע בשאלה נראה כדבר פשוט שיש לקבוע מזוזה בפתח שבין שני החלקים. ב. את המזוזה לשים בצד הימני של היציאה מה"סלון" לחלק השני.
שאלה: תנור אפיה: הרבה תשובות ניתנו לי לגבי זמן המתנה בין בישול חלב ובשר בתנור אפיה.יש שאמרו לי להפעיל את התנור ריק כשעה על חום גבוה יותר מהבישול הקודם, יש שאמרו 24 שעות ויש שאמרו להמתין לילה. לי אין 2 דלתות בתנור, ולעיתים אני נדרש לבשל לשבת גם בשרי וגם חלבי. אשמח לשמוע תגובתך
תשובה: כמובן חייבים להשתמש בתבניות נפרדות לחלב ולבשר. לכתחילה אין צורך להמתין 24 שעות ודי בחימום לחום מכסימאלי ל- 20 דקות. אם עברו 24 שעות מהשימוש בחלב אין צורך לחמם את התנור ואפשר להשתמש בו מיד לבשר ולהפך. עיין שתי תשובות של הרב ליאור שליט"א בנושא
שאלה: דיני נפשות: לכבוד הרב, ראשית, על המענה לשאלתי הקודמת "מצב מלחמה" - שנית, בהמשך לשאלה זו: למיטב הבנתי הרב מגדיר את היחס לגויים הצרים לנו כיום בהתחשב במדיניות השלטון כדין "אין מעלין ואין מורידין". יחד עם זאת, כשקראתי את התייחסות הרב בעיתונות לרצח הנער הערבי נכתב בשם הרב כך כידוע מקורות העיתונות בעירבון מוגבל ולכן אשמח אם הרב יתקן את המסולף: "לצערנו מתברר והולך כי יהודים הם אשר בצעו את רצח הנער הערבי". כמו כן לגבי התייחסות הרב אל רוצחיו של הנער הערבי נכתב: "חובה לגזור עליהם גזר דין מות, כדי לקיים: וביערת הרע מקרבך". אני יכול להבין את הצורך לגנות את המעשה, אולם היתכן שכך הדין? עפ"י המכילתא דנזיקין, הגמרא בסנהדרין נז, א, התוספתא בעבודה זרה "על שפיכות דמים." ודברי הרמב"ם בהלכות רוצח ושמירת נפש פ"ב הי"א משתמע אחרת (אע"פ שיהודי כזה חייב בדיני שמיים). אשמח אם הרב יאיר את עיני במקורות דבריו אלו. בברכת מראש ובשורות טובות בע"ה
תשובה: באתר יש שו"ת, עם תשובות ומקורות. הרב אליקים לבנון www.yelm.co.il
שאלה: האם מותר להתפלל בבית תפילה המיועד לכל הדתות?: בעוד כחודשיים אנו אמורים לערוך בר מצווה לבננו בבית הארחה בצפון. בית הארחה העמיד לפננו 2 אפשרויות למקום תפילה: 1. בית כנסת שהוא בעצם אולם פשוט עם ארון קודש שיש בו בעיית נגישות לנכים (הרבה מדרגות) 2. בית תפילה- מבנה יפה ללא סממנים דתיים כלשהם המשמש לפעילויות שונות וכן כבית תפילה לדתות שונות (כנסיה או מסגד בהתאם לדרישת האורחים). נאמר לנו שבמידה ונרצה את האולם יעבירו אליו את ספר התורה ויסדרו כסאות לכיוון מזרח כנדרש. האם מותר לנו להשתמש בבית תפילה כזה? יפה
תשובה: לשואל אם לא מדובר על אולם שמיועד לתפילה דווקא, אלא מדובר על אולם הרצאות וכינוסים, שמדי פעם קבוצות שונות גם מתפללות בו, אין כאן בעיה. דברים אלה אפשר לברר הכי טוב עם הרב שנותן במקום הכשר. אפי קיציס
שאלה: כשרות: אודה על התייחסותכם, האם הנכם מכירים כשרות מטעם ארגון ssc shehebar sepharduc center? הארגון נתן תעודת כשרות למסעדת "ספונס" בימין משה בירושלים. הרב שלמה קצין חתום על התעודה. יש משגיח במקום בשם הרב יוסף מלכה. אשמח להתייחוסתכם.
תשובה: בירושלים צריך תעודה של הרבנות ירושלים.
שאלה: קבלת הארי באנובירסיטה: יש בידי ספר של האוניברסיטה המשודרת "מקבלת הארי עד לחסידות",במבט ראשון הספר נורא עניין אותי (אני מתעניין בספרי אמונה בכללי ובנושאים האלו)אבל עם תחילת הפרקים הראשונים אני רואה שיש שם הרבה יסודות בקבלה ואני קצת חושש שאני לומד דברים שמבחינה הלכתית ורעיונית הם מוקדמים לי(אני בחור צעיר) מצד שני זה לא קבלה ממש אלא יסודות ועוד שהמטרה זה לא קבלה אלא להסביר את הזרמים הרוחניים שעברו ביהדות מאז גירוש ספרד(בערך)
תשובה: את הצעד הראשון עשית: אתה מתלבט, ובצדק. מעתה והלאה, אתה גם זה שמסוגל לצעוד את הצעד השני ולקרוא את עצמך. אם אתה חש כי מערכת הרעיונות מציפה אותך, אינה בונה בך דבר, ושהיא מערערת את הכיוון שאתה מנסה לבנות בו את עצמך - אזור כוח, ופרוש. ואם אתה חש שאכן אין מדובר בלימוד קבלה אלא במבט מבחוץ, ושהדברים אינם מערערים אותך כי אם מצטרפים לידיעות השונות שאתה מקבל ממקורות שונים - אדרבא. אין מישהו שיידע טוב יותר מאשר אתה עצמך. האם אתה יכול ללכת בדרך זו?
שאלה: שימוש ב"בית תפילה" בשבת בר מצוה: הרב גלעד בעוד כחודשיים אנו עורכים שבת בר-מצווה לבננו בבית הארחה בצפון. נתנו לנו שתי אפשרויות למקום בו נוכל להתפלל הראשונה- אולם קטן שאינו נגיש לנכים (יש במשפחתנו) המשמש כבית כנסת השניה- אולם אירועים יפה ונגיש לנכים הנקרא גם "בית תפילה" כיוון שמשמש לפי הצורך לתפילה לבני כל הדתות. במבנה אין סממנים דתיים כלשהם ויש לו מזוזה בכניסה וכן יהיה בו גם ספר תורה אם נבחר בו. האם מותר לנו להשתמש בבית התפילה לתפילות שבת? יפה
תשובה: ציטוט מתוך סיכום תשובה של הרב עובדיה: "אסור באיסור חמור בהחלט להכנס לכל בית עבודה זרה, ובכלל זה האיסור להכנס לכנסיה של נוצרים, וכן לשאר בתי עבודה זרה בערי המזרח הרחוק". לכן אם באולם הזה מתפללים נוצרים לא ראוי להתפלל שם, אם רק מוסלמים מתפללים שם לעיתים, אפשר להתפלל שם. לכן עדיף לארגן את חדר האוכל או כל אולם אחר שאין מתפללים בו בכלל כמקום התפילה שלכם בשבת זו. אפשר להביא את ספר התורה מארון הקודש לצורך הקריאה ולאחר הקריאה להשיב אותו למקומו.
שאלה: עופות: האם יש להתייחס לכשרות עופות מהדרין של הרב ורנר והרב אויירבץ מטבריה כמהדרין, או כפחות מכך, לאחרונה היו כל מני שמועות בנושא.
תשובה: על כל העופות עם הכשר הרבנות בארץ כתוב "מהדרין". כתבנו על נושא הזה כמה מאמרים. עיין שם
שאלה: הזמנה לברית מילה ופתק בכותל: חברה שלי הזמינה אותי לברית של אח שלה (מרוב התלהבות שחכנו שלא מזמינים.) ולא הגעתי כי ההורים שלי לא הסכימו וזה היה בזמן שהיה בלגן בירושלים עם הערבים. וקראתי שאם לא הולכים למרות שהזמינו אז הוא מנודה לשמים. זה רלוונטי לגבי? ושאלה נוספת. אם שמים פתק בכותל זה עבודה זרה? ומה העניין להשים? פעם אחת שמתי וכתבתי תשם של אח שלי שהוא חולה. ורק רציתי שהשם שלו יהיה ליד קודש. יש בזה בעיה? מראש
תשובה: לשואלת אכן מקובל שאם הוזמנת, עלייך ללכת. שם מדובר על מי שמזלזל ובעיניו זה מאורע סתמי ולא חשוב. אבל כשיש סיבות שבגללן אינך יכולה ללכת, אז לא. זה לא איסור תורה ולא דרבנן. לכן, אם קיימת את בקשת הורייך כי הם פחדו, את ר גמור. לשים פתק זה לא עבודה זרה. צריך לזכור שאנו מתפללים לקב"ה. הפתק הוא חלק מהפניה לה. אבל העיקר זה התפילה לה. צריך תמיד לזכור את התפילה בימים נוראים - "ותשובה ותפילה וצדקה מעבירין את רוע הגזירה". כשזוכרים שזה העיקר, והפתק הוא חלק מהענין, אז זה ר גמור. אפי קיציס
שאלה: בת מצווה בליל הושענא רבה: לרב, כפי שכבר הפניתי שאלה בעבר (אך טרם קיבלתי תשובה) בתי שתחי נולדה בליל הושענה רבא והשנה ימלאו לה 12 שנים. בכוונתנו לציין את בת המצווה בליל הושענה רבא בו נולדה. שאלתי היא האם ניתן לערוך מסיבה כולל כלי נגינה בלילה זה. משה
תשובה: למה לא? אם המסיבה תהיה ביום בו היא נכנסת למצוות ותהיה קשורה בכך, והיא תהיה חווייה רוחנית - זה הדבר הנכון לעשותו. ושמחה
שאלה: הורדת סרטים: האם מותר להוריד סרט שממילא אני לא אקנה? מותר להוריד סרטי גויים?
תשובה: לגבי הורדת שירים או סרטים יש בזה מחלוקת גדולה בין פוסקי זמנינו בעניין זכויות יוצרים. מתוך כתבה שפורסמה בעניין זה: הרב יעקב אריאל, סבור כי אסור להוריד שירים, תוכנה או סרטים ולצרוב אותם כאשר בעלי הזכויות מתנגדים לכך. לדעתו אסור לצרוב גם שירים וסרטים של גויים, גם אם אין אף סיכוי שהדבר יוודע לעולם, לעומת זאת, לדעת הרב דב ליאור עונה לשאלה "האם מותר לצרוב לדיסק שירים מהאינטרנט?": "אכן, שירים שנמצאים באינטרנט הם מותרים ופרוצים לכל. לכן, מותר לצרוב אותם לדיסקים, כמו שירים מהרדיו שגם אותם מותר להקליט". במקום אחר הוא מבהיר: "ישנו מושג של אבידה ששטפה נהר. פירוש הדבר הוא שאדם ירד לרחוץ בנהר, הניח את בגדיו מחוץ לנהר, והגלים באו ושטפו את בגדיו. אדם כזה, אפילו אם הוא יצעק כל היום שהוא לא מתייאש מאבידת בגדיו, זה לא יעזור לו ומי שמוצא את בגדיו זכה בהם. אותו הדבר באינטרנט, כיוון שאין ליוצרי הסרט שליטה על-זה, זה אבוד מבחינתם, וזה כבר לא נקרא שיש להם בעלות על-זה. לכן מותר לצרוב כל דבר". בסיכום, זו מחלוקת הפוסקים. ולמעשה, אם ישנה וודאות שלא ירכשו את הסרט, יש מקום להתיר זאת. רבה, הלל מרצבך
שאלה: נדר: טני נשבעתי שאני יעשה משהו ואמרתי שאם לא לא אהיה מאושרת. הפרתי את השבועה ומאז (לפני כשבוע) באמת היה שלל אירועים. אני מתחרטת ומבוהלת ממה שנעשה. יש דרך להתיר את זה? תפילה?ללכת לרב? ואני לא אדם דתי תוכל לכוון אותי לאן לפנות?
תשובה: קשה לי לענות על שאלה זו, שהלוא הרי פרטים חסריים בה: נוסח הדברים שאמרת, עד כמה התכוונת אכן לשבועה וכדו. הדבר הטוב ביותר לעשות אפוא הוא אכן ללכת לרב באזור מגורייך ולבקש ממנו התרה של השבועה. שבועה היא אכן עניין חמור ביותר, ולכן כדאי ללכת. וחיים טובים
שאלה: לשון הרע: כבוד הרב! בן משפחתי טוען שהתפלל בזמנו בבית הכנסת של הרב שלמה קרליבך וראה אותו עושה מעשים אסורים מן התורה בפומבי. בן המשפחה טוען שזה מצווה לפרסם דברים אלה כדי שכולם ידעו את האמת על אישיותו של שלמה קרליבך. האם הדבר מותר? מדוע?
תשובה: לך ברור שאסור לפרסם. אינני יודע אם הדבר נכון אבל גם אם יש עדים וכד  אין לפרסם. מקרה כזה נידון בגמרא ונפסק להלכה  אם ראית תלמיד חכם עובר עבירה בלילה - חזקה שעשה תשובה עד הבוקר  הכוונה כאן בלילה הוא עבר על עבירה חמורה בעניני אישות ובכל אופן ברור שבבוקר הוא בעיננו כזכאי. ובודאי כאן שהאדם אינו בעולם הזה וגם אם חלילה עבר עבירות חמורות ביותר הרי נתן עליהם את הדין. יתכן שכמה דברים בדרכו בעבודת השם ובקירוב רחוקים נראה בעיני אנשים מסוימים כבלתי מקובלים - אבל כל אישיותו היתה למסור נפשו על נדחים מעם ישראל. בדומה למה שמתואר בח שהצדיקים מגן עדן נכנסים לגהינום כדי להציל משם את פושעי ישראל. על הרעיון לפרסם אזכיר גמרא נוספת - בה מסופר שאדם בשם טוביה אכל דבר איסור וחברו הנקרא זיגוד סיפר זאת לבית הדין (לא חלילה פרסם ברבים אלא אך ורק לבית הדין). ועל כל ענה בית הדין לזיגוד שדבריו הם לשון הרע והוא קיבל עונש של מלקות (אין מה לעשות עם עדות של עד אחד ולכן נענש על דבריו). זיגוד התלונן שטוביה נהנה מאכילת האיסור והוא סובל ומקבל מלקות. ובהצלחה דוד לוי
שאלה: הליכה להופעה השבוע ביום חמישי-תיקון השאלה הקודמת: ערב טוב לכבוד הרב 1)האם מותר לי השבוע ללכת להופעה של נגנים וזמר ביום חמישי בערב שזה אחרי י"ז בתמוז? אני אשכנזי 2)האם יש בתשובה לשאלה 1 הבדל בין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב לילה טוב
תשובה: המנהג שהתקבל הוא שאין הולכים להופעות בימי בין המצרים.
שאלה: בקשר לקריאת ספרים: אני מאוד אוהבת לקרוא. לא לפני זמן רב, גיליתי שיש ספרים הנקראים קלאסיקה, לרבוטת של צ רלס דיקנס, דיומא וכו. אני התחלתי לקרוא ועד מהרה שקעתי בהם. אבל לצערי, הרבה פעמים אני פוגשת בספרים האלה שאנשים הולכים בשביל להתחתן לכנסיה או להתוודות בכנסיה או משהו שקשור לכנסיה. השאלה היא כזאת האם מותר לי לקרואר ספרים אלו? משום שמצד אחד זה נצרות ואסורק לקרוא, ומצד שני הרבה פעמים דווקא סיפורי צדיקים נפגשים עם זה שהכומר זממם משהו או משהו אחר וכו, שגם זה איכשהוא קשור לכנסיה. מותר לי לקרוא ספרים אלו לפי ההלכה?!
תשובה: נראה שאם הסיפור מתרחש בכנסיה ואין בו תיאור של המעשים הדתיים אז אין כל בעיה. כגון אם כתוב שזוג מתחתן בכנסיה בלי לפרט את כללי הטקס הדתי. במקום שהסופר מתאר פרטי אישים או מעשים נוצריים ראוי פשוט לדלג עליהם. להלן קישורים לשלשה מאמרים חשובים ביחס לקריאת ספרי חול. מהרב אלישע אבינר
שאלה: פיקוח נפש ושבת: היי קודם כל יש לי שתי שאלות : 1.האם בשבת מותר לי לעשות גל שקט בכדי לשמוע אזעקה ואם יש אזעקה בשכונה שלי מותר לי לשאול איפה זה נפל.? 2.אבא שלי ביקש שלא להעיר אותו אם יש אזעקה,האם מותר לי להעיר אותו בשביל פיקוח נפש?
תשובה: גל שקט מותר בשבת שהרי זה פיקוח נפש. מותר להתעניין היכן הייתה נפילה אם לא מדובר בחילול שבת אלא באנשים שגרים באזור הקרוב ויודעים מהכרות אישית. אם הוא בקש לא להעיר אותו, נראה שגם אם תעיר אותו הוא יישאר במקומו וימשיך לישון - לכן אין טעם להעיר אותו ללא סיכום מוקדם. אתה צריך לדבר עם אבא שלך ולהסביר לו שזה פיקוח נפש, גם לומר לו שאם הוא לא עובר לאיזור מוגן זה מאוד מדאיג אתכם, לבקש שיעשה זאת למענכם אם לא למענו. אפשר גם לשכנע אותו לישון לכתחילה באזור יותר מוגן.
שאלה: יז בתמוז: בס ד אני תושב הדרום ואני רוצה לדעת אם אני צריך לצום מחר
תשובה: אני לא מוצא שום סיבה להמנע מהצום, אדרבא אלו ימים בהם רצוי לכל אחד מאתנו להתחזק בתשובה תפילה וצדקה - הרי אלו מעבירים את רוע הגזרה. אם בגלל הצום תרגיש חלש או חולה אז תפסיק את הצום
שאלה: שימוש בפינת קפה בעבודה: נבקש לברר באם ישנה בעיה להשתמש בפינת קפה (קפה וסוכר) הנמצאים בעבודה מתוך חשש שהכלים בהם מאוחסנים לא עברו טבילה. (הקפה והסוכר מאוכסנים בקופסאות פח - בסבירות די גבוהה לא עברו טבילה)
תשובה: יש הרבה פסקים המדברים על כך שאכסנאי אינו אסור בכלים לא טבולים, וזה המעמד שלך. אולם, אם אפשר, יהיה נכון יותר להשתמש בכלי חרס שאינם צריכים טבילה (מאגים).
שאלה: איסור נגיעה עם חניכים: אני בעזה שנה הבאה יהיה בשרות לאומי. אני יתעסק הרבה עם חילונים. אני גם מדריכה של שכבות ז-ט בחטיבה החילונית. איך אני יכולה לשמור על נגיעה? החניכים לא ירצו בכלל להתחבר אלי אם אני יסים להם גבולות מההתחלה.זה ניראה לי מוזר.ואני רוצה לעשות את זה. זה חשוב לי!!
תשובה: לך יקרה, ממש בפתחה של השנה נברך אותך קודם כל בהצלחה גדולה! ולומר סחטיין גדול על ההתנדבות, על הרצון הגדול להשפיע ולתרום. על המוטיבציה הגדולה שאת באה איתה. יש משהו מאוד מעניין בגבולות. אם לא מציבים אותם מהתחלה, קשה מאוד להציב אותם מאוחר יותר. תדמייני בנאדם שמתלבש ושם חגורה, ואז אוכל אוכל אוכל אוכל אוכל אוכל אוכל אוכל. יהיה לו קשה יותר לעצור לרגע ולהכניס את אבזם החגורה לחור פנימי יותר. מצד שני, אם מראש הוא היה מהדק את החגורה כלכך ואז אוכל - יש מצב שבשלב מסויים של הארוחה הוא היה מתחיל להרגיש אי נוחות. אבל כאן הוא כבר היה יכול להחליט איך הוא נוהג   לפתוח חור אחד   להפסיק קצת לאכול   להסביר לחגורה יפה את המצב. בכל מקרה - זה היה בשליטתו. יש עוד כלל שקשור לשירות לאומי וכדאי אולי להזכיר אותו   אם את חושבת שמשהו נכון   את יכולה להגיד אותו, השאלה היא רק איך אומרים. מישהו ביקש ממך לעשות משהו שאת לא חושבת שהוא מתקוף תפקידך, זה תוקע אותך לגמרי ולא מתאים לך? את תמיד יכולה לומר בחיוך:  בשמחה הייתי עוזרת לך בעניין הזה שלך, אבל אני עמוסה מעל לראש. ואפשר לומר באמת הכל. ואם יש לך עיקרון שאת רוצה לשמור עליו, אם תגדירי אותו מראש בחיוך:  אני לא נוגעת בבנים, אבל הנה אנחנו יכולים לתת כיף וירטואלי, לא יגרום שלא יתחברו אלייך. תראי, אני לא אכחיש, אם הם לא הכירו את זה מבנות שירות קודמות או משהו, זה יראה להם מוזר. אבל אם מההתחלה תתני את ההסבר זה יהיה קל יותר ומובן יותר מאשר לנסות ולבנות את זה מההמשך. שוב   שתהיה בהצלחה גדולה, נעמה מוזמנת לשמור על קשר ישירות למייל   naaletz.a gmail.com